EkBass/fiwiki-20250220-pages-articles huggingface dataset:
Yleisurheilun maailmanmestaruuskilpailut 2007

Vuoden 2007 yleisurheilun maailmanmestaruuskilpailut pidettiin Japanin Osakassa, Nagai-stadionilla. Kilpailut alkoivat 24. elokuuta ja päättyivät 2. syyskuuta. Kisoihin ilmoittautui 203 maata, joka oli siihen asti järjestettyjen kisojen ennätysmäärä.Mtv3.fi: MM-Osakassa ennätysmäärä maita, 20.8.2007 19.30, viitattu 20.7.2007 Kilpailuihin osallistui kaikkiaan 1981 urheilijaa, joista 1051 oli mies- ja 930 naisurheilijaa. Osakan MM-kisoissa kilpailtiin 24 miesten ja 23 naisten lajissa.Entry list : Athletes by Event and Country , viitattu 20.8.2007 IAAF julisti Osakan kisaisännäksi 16. marraskuuta 2002 muiden kandidaattien Budapestin sekä Berliinin vetäydyttyä kilpailusta. Berliini sai kuitenkin järjestettäväkseen kilpailut MM-kilpailut vuonna 2009. Kisat avasi Japanin keisari Akihito lausuen japaniksi: ”Minulla on kunnia julistaa 11. yleisurheilun MM-kilpailut virallisesti avatuiksi”.Mtv3: Holmén toipui lipunkantajaksi, 25.08.2007, viitattu 25.8.2007 == Tulokset == === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Mitalitaulukko == Sija Maa Kultaa Hopeaa Pronssia Yhteensä 1 14 5 7 26 2 5 3 5 13 3 4 7 3 14 4 3 1 0 4 5 2 3 2 7 6 2 1 0 3 7 2 0 0 2 8 1 6 3 10 9 1 2 0 3 1 2 0 3 11 1 1 4 6 12 1 1 2 4 13 1 1 0 2 14 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 23 0 2 1 3 24 0 2 0 2 0 2 0 2 0 2 0 2 27 0 1 2 3 28 0 1 1 2 29 0 1 0 1 0 1 0 1 0 1 0 1 0 1 0 1 0 1 0 1 34 0 0 3 3 35 0 0 2 2 36 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 0 0 1 1 == Kilpailuihin osallistuvat IAAF:n jäsenliitot == Kilpailuihin osallistui ennätykselliset 203 jäsenliittoa. * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * Yhdeksän IAAF:n jäsenliittoa 212:sta ei lähettänyt urheilijoita kilpailuihin. Osallistumisen jättivät väliin Aruba, Bermuda, Bhutan, Itä- Timor, Korean demokraattinen kansantasavalta, Luxemburg, Oman, Turks- ja Caicossaaret sekä Vietnam. == Katso myös == * Albania yleisurheilun maailmanmestaruuskilpailuissa 2007 * Suomi yleisurheilun maailmanmestaruuskilpailuissa 2007 == Lähteet == * Aikataulu ja tulokset IAAF ===Viitteet=== ==Aiheesta muualla== * Osaka 2007, IAAF:n MM-kisasivut * YLE Elävä arkisto: Yleisurheilun MM-kisat Osakassa 2007 * Maailmanmestaruuskilpailut 2007
Paris

Paris () eli Aleksandros (, ) oli kreikkalaisessa mytologiassa Troijan kuninkaan Priamoksen ja tämän vaimon Hekaben poika. Hän esiintyy Homeroksen Iliaassa, jonka mukaan Paris kaappasi Spartan kuningattaren Helenan, mikä oli yksi Troijan sotaan johtaneista syistä.Castren & Pietilä-Castren 2000, s. 404 == Lapsuus ja nuoruus == Pariksen äiti näki juuri ennen Pariksen syntymää unen, jossa hän synnytti liekehtivän soihdun. Oraakkeli tulkitsi unen Hekabelle ja julisti, että lapsi tulisi olemaan kotimaansa tuhoksi. Oraakkeli neuvoi vanhempia tappamaan lapsen, jotta valtakunta säästyisi. Priamos ja Hekabe eivät kuitenkaan kyenneet surmaamaan lastaan, vaan antoivat tämän paimenten päällikön Agelaoksen tapettavaksi. Agelaos ei hänkään kyennyt tappamaan lasta, vaan jätti tämän vuorelle. Viiden päivän päästä Agelaos palasi paikalle ja ihmeekseen löysi lapsen elossa. Hän vei lapsen kotiinsa ja antoi tälle nimeksi Paris. == Pariksen tuomio == Pariksen ollessa jo aikuinen tulivat jumalattaret Pallas Athene, Hera ja Afrodite hänen luokseen. He tahtoivat, että Paris valitsisi heistä kauneimman. Paris valitsi Afroditen, sillä Afrodite lupasi hänelle maailman kauneimman naisen, Helenan, vaimoksi. Tämä Pariksen tuomiona tunnettu ratkaisu johti lopulta Troijan sotaan. == Kuolema == Troijan sodassa Paris sai osuman Filokteteen ampumasta myrkytetystä nuolesta ja kuoli haavaan Idavuorella. == Lähteet == * === Viitteet === == Aiheesta muualla == Luokka:Kreikkalaisen mytologian sankarit
Amborella trichopoda

Amborella trichopoda on harvinainen pensas, jota tavataan luonnonvaraisena ainoastaan Uudessa-Kaledoniassa.Tree of Life Se on kasvitieteellisesti hyvin mielenkiintoinen laji, sillä geneettiset tutkimukset ovat osoittaneet, että se on hyvin lähellä koppisiemenisten (Magnoliophytina) yhteistä esimuotoa. Se edustaa haaraa, joka on erkaantunut hyvin varhain muista koppisiemenisistä ja antaa siten paljon tietoa siitä, miltä muinaiset koppisiemeniset ovat alun perin näyttäneet.Embryological evidence for developmental lability during early angiosperm evolution Nature 441, 337-340 (18 May 2006) Amborella trichopoda on sukunsa ainoa laji. Uusissa kasvitieteellisissä luokitteluissa Amborella-suku sijoitetaan Amborellaceae-heimoon ja edelleen Amborellales- lahkoon. Vanhassa Cronquistin luokittelussa Amborellaceae kuului vielä Laurales-lahkoon. Amborellales on perinteisesti luettu kaksisirkkaisten (Magnoliopsida) luokkaan, mutta tuoreimpien tutkimusten mukaan näyttää ilmeiseltä, että Amborellales-lahko on erotettava kokonaan Magnoliopsida- luokasta. Amborella trichopoda on ainavihanta kaksikotinen pensas. Lehdet ovat ehyitä ja 8–10 cm pitkiä, ja lehtiasento on vuorottainen. Kukat ovat halkaisijaltaan 4–8 mm. Hedelmä on yksisiemeninen punainen 5–8 mm pitkä marja. Amborella trichopoda kasvaa kosteissa ja varjoisissa vuoristometsissä. Kasvin uhkana on kuitenkin ylilaiduntaminen ja kasvuympäristön tuhoutuminen. == Lähteet == Luokka:Amborellales Luokka:Uuden-Kaledonian kasvisto
Mikael II

Mikael II (770–829) oli Bysantin keisari vuosina 820–829. Hän syntyi Amoriumin kaupungissa Fryygiassa, minkä takia häntä kutsuttiin amorialaiseksi. Hänestä käytettiin myös lisänimeä Psellos, änkyttäjä. Mikael aloitti uransa tavallisena sotilaana mutta yleni aina kenraaliksi asti. Hän oli kannattanut entistä aseveljeään Leo V:tä, kun tämä nousi valtaistuimelle vuonna 813. Mikael tuomittiin kuolemaan vuonna 820 sen jälkeen, kun paljastui, että hän oli ollut mukana salajuonessa keisaria vastaan. Mikaelin kannattajien onnistui kuitenkin surmata Leo ja vapauttaa Mikael. Mikaelista tuli uusi keisari ja amorialaisen hallitsijasuvun perustaja. Mikael joutui taistelemaan vuosina 822–824 aikana toista valtaa havittelevaa kenraalia, Tuomasta, vastaan. Vuonna 823 muslimit valloittivat Kreetan, ja vuonna 827 alkoivat hyökkäykset Sisiliaa kohti. Mikael oli ikonoklasti, mutta hän yritti saada aikaiseksi sovun ikonien kannattajien kanssa. Hän sai kuitenkin munkkien vihat niskoilleen, kun hän meni toisen kerran naimisiin, Konstantinos VI:n lesken, entisen nunnan, Eufrosynen kanssa. Mikaelin kuollessa hänen pojastaan Theofiloksesta tuli uusi keisari. == Kirjallisuutta == * * Luokka:Bysantin keisarit Luokka:Vuonna 770 syntyneet Luokka:Vuonna 829 kuolleet
Vologda

Vologda (, ) on Vologdan alueen pääkaupunki Pohjois-Venäjällä Itä-Euroopassa Vologdajoen varrella. == Asukasluvun kehitys == Vuosi Asukasluku 1933 72 400 1956 127 000 1963 152 000 2002 293 046 2011 301 642 == Talous == thumb|left|240 px| Vologdan päärautatieasema Vologda-1. Vologdan tärkeimmät teollisuudenalat ovat rautatiekalusto-, kone-, paperi-, puu-, nahka-, pellava-, alkoholi- ja elintarviketeollisuus. == Liikenne == Vologda sijaitsee Pietarin–Permin-radalla ja sieltä johtavat rautatiet myös pohjoiseen Arkangeliin sekä etelään Jaroslavliin. Suurimmat maantiet johtavat kohti etelää (Jaroslavl ja Moskova) ja länttä (Tšerepovets ja Pietari). Kaupungissa on myös lentoasema ja jokisatama. == Nähtävyydet == Vologdassa on paljon vanhoja rakennuksia, kuten Iivana Julman 1570 rakennuttama Sofian tuomiokirkko, Kreml, johon kuuluu muun muassa barokkityylinen entinen piispanpalatsi, sekä taidemuseoVologdan nähtävyydet. == Historia == Novgorodilaiset perustivat Vologdan vuonna 1147, joka on sama kuin Moskovan perustamisvuosi. Kaupunki liitettiin Novgorodin mukana Venäjään 1400-luvun lopulla. Vuosina 1796–1929 Vologda oli Vologdan kuvernementin pääkaupunki ja vuodesta 1937 se on ollut Vologdan alueen pääkaupunki. == Katso myös == * Vologda, joki * Vologdan alue * Vologdan kuvernementti == Lähteet == ==Aiheesta muualla== *Vologda Luokka:Vologdan alueen kaupungit
Vologda (joki)

Vologda () on 155 kilometriä pitkä joki Vologdan alueella Pohjois-Venäjällä. Se laskee Suhonaan, joka laskee edelleen Vienanjokeen ja Vienanmereen. Vologdan kaupunki sijaitsee joen varrella. Joen valuma-alue on 3 030 neliökilometriä. ==Lähteet== ==Aiheesta muualla== Luokka:Vologdan alueen joet Luokka:Vienanjoen vesistö
Vesiväylä

Vesiväylä tarkoittaa sellaista vesistössä olevaa reittiä, joka mahdollistaa vesiliikenteen harjoittamisen. Suomessa merikarttoihin merkityt yleiset kulkuväylät ovat julkisia kulkuväyliä (myös laivaväylä) tai yleisiä paikallisväyliä (myös venereitti). Ne ovat viranomaisen vesilain pohjalta määräämiä vesiväyliä, jotka opastavat reitin kapeissa paikoissa, salmissa, saarien lomitse, syväväylää pitkin tai satamaan. Julkisilla kulkuväylillä on nimellissyvyydet, joihin ne on tarkistusmitattu, luodattu tai harattu. ==Merenkulun turvalaitteet== Vesiväylä voi olla merkitty merenkulun turvalaittein, jotka jaetaan kiinteisiin ja kelluviin turvalaitteisiin eli merimerkkeihin. ===Kelluvat turvalaitteet=== Kelluvia turvalaitteita eli merimerkkejä ovat poijut ja viitat ja majakkalaivat. Poijut ja viitat on sijoitettu väylän reunoille. Majakkalaivat toimivat uivina, siirrettävinä majakkoina. ===Kiinteät turvalaitteet=== Kiinteitä turvalaitteita ovat majakat, loistot, saarien erottamiseen tarkoitetut kummelit ja tunnusmajakat, väylien jommassakummassa päässä olevat linjataulut, kallioon maalatut merkit ja reunamerkit. Reunamerkit ovat väylän reunalinjaa osoittavia kiinteitä reunamerkkejä, jotka sijaitsevat väylän reunalinjalla tai sen välittömässä läheisyydessä. Reunamerkin etäisyys väylän reunalinjasta on enintään 50 metriä. Reunamerkit on varustettu yhdistetyn kardinaali- ja lateraalijärjestelmän mukaisilla tunnuksilla. Merkeissä käytetään aina väritunnusta. Niissä voi lisäksi olla valo-, valoheijastin- ja huippumerkkitunnus. Reunamerkit on yleensä varustettu tutkaheijastimella. *
Vologdan kuvernementti

Vologdan kuvernementti () on entinen kuvernementti Pohjois-Venäjällä Vienanjoen ja Petšoran yläjuoksun ympärillä. Kuvernementti perustettiin 1796 ja sen pääkaupunki oli Vologda. Kuvernementti lakkautettiin 1929, jolloin se liitettiin Pohjoiseen alueeseen. Nykyisin sen alue kuuluu pääasiassa Vologdan alueeseen ja Komiin. == Katso myös == * Vologdan alue * Vologda (kaupunki) * Vologda (joki) == Lähteet == Luokka:Venäjän keisarikunnan kuvernementit Vologdan kuvernementti Vologdan kuvernementti
Stargard

Stargard (Vuoteen 2015 Stargard Szczeciński, ) on kaupunki Länsi-Pommerin voivodikunnassa Puolassa. Kaupungin asukasluku oli vuoden 2019 arvion mukaan 67 837. Se on myös Stargardin piirikunnan keskuskaupunki. Stargardista on noin 40 kilometriä Szczeciniin. ==Lähteet== ==Aiheesta muualla== Luokka:Länsi- Pommerin voivodikunnan kaupungit
491

== Tapahtumia == * == Syntyneitä == * == Kuolleita == * 9. huhtikuuta - Zenon, Rooman keisari Luokka:400-luku
493

== Tapahtumia == *Odovakar suostuu rauhaan Teoderikin kanssa. Myöhemmin Teoderik surmaa Odovakarin. Teoderik siirtää pääkaupungin Ravennaan. *Frankkien kuningas Klodvig menee naimisiin burgundien prinsessan Klotilden kanssa. == Syntyneitä == * == Kuolleita == * Luokka:400-luku
494

== Tapahtumia == *Paavi Gelasius I kanonisoi Pyhä Yrjänän pyhimykseksi. == Syntyneitä == * == Kuolleita == * Luokka:400-luku
495

== Tapahtumia == * Wessexin kuningaskunnan perustaja Cerdic saapuu Englantiin. == Syntyneitä == * == Kuolleita == * Fincath mac Garrchu, Leinsterin kuningas Luokka:400-luku
497

== Tapahtumia == * Frankkien kuningas Klodvig kukisti alemannit == Syntyneitä == * == Kuolleita == * Luokka:400-luku
498

== Tapahtumia == * == Syntyneitä == * == Kuolleita == * 19. marraskuuta – Paavi Anastasius II Luokka:400-luku
499

== Tapahtumia == * Kavadh I syrjäytti veljensä Djamaspin ja nousi jälleen Persian kuninkaaksi oltuaan maanpaossa vuodesta 496. * 1. maaliskuuta synodin aikaan Roomassa paavi Symmachus teki vastapaavi Laurentiuksesta Noceran kirkkoherran Campaniassa == Syntyneitä == * == Kuolleita == * Xiaowen - Pohjoisen Wei-dynastian hallitsija (s. 467) * Feng Run - Pohjoisen Wei- dynastian keisarinna Luokka:400-luku
Seksuaalisuus

Seksuaalisuus on eläinten, joihin myös ihminen kuuluu, käyttäytymismuoto, joka aiheuttaa siinä seksuaalisen halun ja ohjaa sitä parittelemaan. Seksuaalisen halun tyydyttäminen tuottaa eläimelle nautintoa silloinkin, kun seksuaalisuus on lajilla synnynnäisesti ohjautuvaa. ==Eläimillä== Eläimillä sukupuolista käyttäytymistä esiintyy lähinnä vain silloin kun hedelmöitys on mahdollista, ja eläinten kosiskelu- ja parittelutoiminnot ovat vaistonvaraisia ja kiinteästi lajisidonnaisia. Ihmisten elämässä seksuaalisuudella ja sukupuolisuhteilla on tuntuvasti suurempi merkitys. Ihmisen lisäksi lähin ihmisen sukulainen bonobo sekä delfiini harrastavat seksiä sen nautinnollisuuden vuoksi.http://scienceline.ucsb.edu/getkey.php?key=1132 ==Ihmisellä== WHO:n määritelmän mukaan seksuaalisuus on keskeinen osa ihmisenä olemista koko elämän ajan. Siihen kuuluu sukupuoli, sukupuolinen identiteetti ja roolit, seksuaalinen suuntautuminen, eroottisuus, ilo, läheisyys ja lisääntyminen. Seksuaalisuutta koetaan ja ilmaistaan ajatuksissa, fantasioissa, toiveissa, uskomuksissa, asenteissa, arvoissa, käyttäytymisessä rooleissa ja ihmissuhteissa. Vaikka seksuaalisuus voi sisältää kaikki nämä ulottuvuudet, niitä ei aina koeta tai ilmaista. Seksuaalisuuteen vaikuttavat biologiset, psykologiset, sosiaaliset, taloudelliset, poliittiset, kulttuuriset, eettiset, oikeudelliset, historialliset, uskonnolliset ja hengelliset tekijät. == Lähteet == == Aiheesta muualla == * Luokka:Seulonnan keskeiset artikkelit
135

== Tapahtumia == * Toinen juutalaissota päättyi. Keisari Hadrianus karkotti kaikki juutalaiset monista osista Palestiinaa sekä Jerusalemista, joka oli tuhottu perustuksia myöten. Jerusalem muutettiin Aelia Capitolina -nimiseksi roomalaiseksi varuskuntakaupungiksi. == Syntyneitä == * == Kuolleita == * Luokka:100-luku
139

== Tapahtumia == * == Syntyneitä == * == Kuolleita == * Zhang Heng, kiinalainen matemaatikko Luokka:100-luku
Digital Research

Digital Research, Inc. (DR tai DRI; alun perin Intergalactic Digital Research) oli Gary Kildallin vuonna 1976 perustama yhtiö. Sen tarkoituksena oli markkinoida ja kehittää CP/M-käyttöjärjestelmää ja siihen liittyviä tuotteita. Digital Researchia ei pidä sekoittaa Digital Equipment Corporationiin, sillä yritykset eivät liittyneet millään tapaa toisiinsa. Digital Research kehitti myöhemmin CP/M:sta moniajoa ja useita käyttäjiä tukevan version, sekä 16-bittisen version, CP/M-86:n IBM PC-koneelle Microsoftin MS-DOSin kilpailijaksi, sekä MS-DOS-yhteensopivan käyttöjärjestelmänsä DR-DOS. Yhtiö kehitti myös GEM-ikkunoinnin CP/M:lle ja DOS:ille, joka lisensoitiin Atari ST:n TOS-käyttöjärjestelmään. Vuonna 1982 yhtiön vuosittainen myynti oli yli 20 miljoonaa dollaria ja sille työskenteli yli 200 henkilöä. GEM toimitettiin laitevalmistajille 26. helmikuuta 1985 ja ilmoitettiin julkisesti 11. maaliskuuta 1985. Apple haastoi yhtiön oikeuteen GEM:in ulkoasun ja käyttötuntuman perusteella, jonka johdosta GEM 2.0:ssa ei ollut päällekkäisiä ikkunoita tiedostohallinnassa. Novell osti Digital Researchin vuonna 1991. == Lähteet == == Aiheesta muualla == * Www.digitalresearch.biz
Domoni

Domoni on kaupunki Komoreilla. Se sijaitsee Anjouanin saaren itärannikolla. Vuoden 2017 väestönlaskennassa siellä oli noin 12 000 asukasta. Kaupungin nähtävyyksiin kuuluu muun muassa 1100-luvulla rakennettu moskeija. Komorien ensimmäinen presidentti Ahmed Abdallah on syntynyt saarella. == Lähteet == Luokka:Komorien kaupungit
Anjouan

Anjouan eli Ndzuwani on saari Komoreilla Komorien saaristossa Intian valtamerellä. Saaren suurimmat kaupungit ovat Mutsamudu ja Domoni. Saaren asukasluku oli vuoden 2003 laskennassa 243 731, arvio vuodelle 2016 on 341 500. == Maantiede == Anjouan on kolmion muotoinen tuliperäinen saari, jonka korkein huippu Ntingui nousee 1 581 metriin. Laajat alueet eivät enää kelpaa viljeltäviksi pintamaata kuluttaneen eroosion takia. Saarella ei ole hyviä luonnonsatamia. Mutsamudun satamaa luoteisrannalla uudistettiin 1980-luvulla. == Historia == Ranska otti saaren haltuunsa vuonna 1866. Siitä tuli osa itsenäisiä Komoreita vuonna 1975. Naapurisaari Mayotte jäi tuolloin Ranskan haltuun. Vuonna 1997 Anjouan pyysi liittymistä Ranskaan paremman taloudellisen tilanteen toivossa. Seurasi lukuisia kaappauksia. Vuonna 2002 sovittiin, että Anjou olisi Komorien autonominen osa. Vuonna 2007 Afrikan unionin joukot puuttuivat Anjoun itsenäistymispyrkimyksiin. == Talous == Yksi Anjouanin päätuotteita on tuoksuilangia, josta tehdään hajuvesiteollisuuden raaka- ainetta. Saarella kasvatetaan myös vaniljaa, kahvia, mausteneilikkaa ja kaakaota. == Lähteet == ==Aiheesta muualla== * Anjouan.com Luokka:Komorien saaret Luokka:Entiset tunnustamattomat valtiot Luokka:Saarivaltiot
Mutsamudu

Mutsamudu on kaupunki Komoreilla. Vuonna 2010 kaupungissa arvioitiin olevan 25 400 asukasta. Niinpä se on Anjouanin saaren suurin kaupunki ja koko Komorien toiseksi suurin.Comoros: largest cities and towns and statistics of their population World Gazetteer Kaupungista on noin 165 kilometrin matka Komorien pääkaupunkiin Moroniin. Anjouanin saaren toiseksi suurin kaupunki, Domoni sijaitsee muutamien kymmenien kilometrien päässä Mutsamudusta. Mutsamudu sijaitsee Anjouanin pohjoisrannikolla. Siellä on Komorien ainoa syväsatama, jonka kautta kulkevista konteista kolme neljäsosaa on kauttakulkuliikennettä muihin Komorien osiin. Tärkeimmät sataman kautta kulkevat tuontihyödykkeet ovat riisi, sementti, sokeri, jauhot ja öljynjalosteet. Tärkeimmät vientituotteet ovat parfyymien valmistuksessa käytetty kanangaöljy, mausteneilikat ja vanilja. == Lähteet == == Aiheesta muualla == *Anjouan.net Luokka:Komorien kaupungit
146

== Tapahtumia == * == Syntyneitä == * Septimius Severus, Rooman keisari == Kuolleita == * Luokka:100-luku
148

== Tapahtumia == * Antoninus Pius juhlisti Rooman kaupungin perustamisen 900-vuotisjuhlapäivää. Rooman keisarit s. 161–163 == Syntyneitä == * == Kuolleita == * ==Lähteet== * ===Viitteet=== Luokka:100-luku
Theofilos (keisari)

Theofilos (813–842) oli Bysantin keisari vuosina 829–842. Hänen isänsä oli amorialaisen (tai fryygialaisen) hallitsijasuvun perustaja Mikael II. Hän oli isänsä tavoin ikonoklasti, mutta ei yhtä maltillinen. Hän kielsi taas ikonien käytön ja vainosi ikonien kannattajia. Theofilos aloitti sodan Bagdadin kalifia vastaan sen jälkeen kun hän oli antanut turvapaikan persialaisille pakolaisille. Eräs heistä, joka otti nimekseen Theofobos tultuaan kristityksi, meni naimisiin keisarin siskon Helenan kanssa ja palveli kenraalina. Aluksi Bysantin armeija oli voitokas ja vuonna 837 vallattiin ja tuhottiin Zapetra, kalifi al-Mu'tasimin synnyinkaupunki. Kostoksi kalifi kokosi valtavan armeijan ja kukisti Theofiloksen johtaman armeijan Dasymonin lähellä. Tämän jälkeen kalifin armeija piiritti amorialaisen hallitsijasuvun kotikaupunkia Amoriumia 55 päivää. 23. syyskuuta 838 muslimit valtasivat kaupungin petoksen kautta. Kolmekymmentätuhatta kaupungin asukasta menetti henkensä ja loput myytiin orjina. Kaupunki tuhottiin maan tasalle. Tämän jälkeen Theofiloksen kunto alkoi heiketä ja hän ei koskaan toipunut kotikaupungin tuhon aiheuttamasta järkytyksestä. Hän kuoli vuonna 842. Hänen kolmivuotiaasta pojastaan Mikealista tuli uusi keisari. Todellinen valta tuli olemaan aluksi Theofiloksen leskellä, keisarinna Theodoralla. == Kirjallisuutta == * * Luokka:Bysantin keisarit Luokka:Vuonna 813 syntyneet Luokka:Vuonna 842 kuolleet
Itseinho

Itseinho tai itseviha, joskus myös autofobia, on psyykkinen poikkeama, jossa ihminen vihaa itseään tai tuntee voimakasta häpeää omasta itsestään tai alkuperästään. Se voi tarkoittaa myös inhoa sitä yhteisöä kohtaan, johon yksilö kuuluu: tällaista on esimerkiksi etninen itseinho. Joidenkin psykologien mukaan itseinho on tärkeä tekijä monissa henkisissä sairauksissa, erityisesti sellaisissa, joihin liittyy omien puutteellisuuksien liiallista huomioimista. Psykologit ja psykiatrit käyttävät usein termiä "itseinho". Heidän mukaansa usein itseinhosta kärsivällä on myös alhainen itsetunto. Jotkut uskovat, että itseinho ja häpeä ovat tärkeitä tekijöitä muiden psyykkisten sairauksien syntymisessä. Itseinho voi helposti johtaa itsetuhoisuuteen. Termi itseinho voi viitata voimakkaaseen itsensä, tekojensa tai oman rotunsa, sukupuolensa tai seksuaalisen suuntautumisensa inhoamiseen. Itseinho saattaa aiheuttaa alemmuuskompleksiin. Joidenkin sosiologian teoreetikkojen, kuten Jerry Manderin, mukaan mainostajat pyrkivät tarkoituksella tuottamaan kohdeyleisössä itseinhoa, negatiivista kehonkuvaa ja pahaa mieltä ja tarjoavat tuotteitaan ”parannuskeinoksi”. == Itsetuhoisuus == Itsetuhoisuus on psyykkinen häiriö. Se voi liittyä itseinhoon, jolloin henkilö tuntee tarvetta vahingoittaa itseään. Yleensä tämä tapahtuu itseä suoraan vahingoittamalla, esimerkiksi viiltelemällä, tai hakeutumalla riskitilanteisiin. Tavoitteena voi olla tuottaa pitkään kipua aiheuttavia vammoja, kuten palovammoja tai paleltumia. Luokka:Psyykkiset sairaudet
Mikael III

Mikael III (839–867) oli Bysantin keisari vuodesta 842 kuolemaansa asti. Hänen isänsä oli keisari Theofilos jonka isä taas oli amorialaisen hallitsijasuvun perustajan Mikael II. Mikaelista tuli keisari vuonna 842 kun hänen isänsä kuoli. Hän oli tuolloin vain kolmevuotias. Hänen ollessaan alaikäinen valtakuntaa hallitsi hänen äitinsä Theodora, joka antoi taas luvan ikonien käytölle (ks. Ikonoklasmi Bysantin keisarikunnassa). Pian Mikael joutui enonsa Bardasin vaikutuksen alaiseksi. Bardas sai vallan käsiinsä lopullisesti vuonna 857 kun hän sai Mikaelin karkottamaan äitinsä luostariin. Vuonna 866 Bardasin murhasi Basileios Makedonialainen joka oli ollut Mikaelin henkivartijana. Basileios nimitettiin caesariksi. Seuraavana vuonna Basileios murhasi myös Mikaelin ja hänestä tuli uusi keisari. == Kirjallisuutta == * * Luokka:Bysantin keisarit Luokka:Vuonna 839 syntyneet Luokka:Vuonna 867 kuolleet
Robert Boyle

Robert Boyle (; 25. tammikuuta 1627 - 31\. joulukuuta 1691) oli brittiläinen luonnonfilosofi, kemisti ja fyysikko. Boylen ajattelu oli alkemiaan päin kääntyvää, mutta nykyään häntä arvostetaan ensimmäisenä nykyaikaisena kemistinä. Boyle hylkäsi vanhat käsitykset, joiden mukaan olisi vain kolme tai neljä alkuainetta, ja päätteli niitä olevan todennäköisesti paljon enemmän, mutta hän ei maininnut yhtään esimerkkiä alkuaineesta. Boyle ei keksinyt mukaansa nimettyä Boylen lakia, mutta vahvisti sen. Boylen lakiin liittyvän ilmiön huomasi ensimmäisenä Richard Towneley. == Elämä == Boylen isä oli menestyvä englantilainen liikemies, josta tehtiin 1620 Corkin jaarli. Boyle oli seitsemäs poika ja 14. lapsi. Hän oppi jo lapsena puhumaan ranskaa ja latinaa. Hän peri huomattavan omaisuuden, joten ei joutunut tekemään työtä. Hän ei ikinä käynyt yliopistoa, mutta kiinnostui filosofiasta ja tieteistä. Noin 1655 Boyle asettui taloon High Streetille Oxfordissa. Häntä avusti tuolloin Robert Hooke, joka kehitti pumpun, joka osoittautui tärkeäksi kaasujen tutkimuksessa. Vuonna 1668 Boyle muutti Lontooseen Pall Mallille, jossa asui sisarensa Katherinen, Lady Ranelaghin kanssa. Boyle perusti siellä laboratorion ja tutki happojen ja emästen ominaisuuksia ja suoloja. Kun fosfori keksittiin, Boyle määritti monet sen ominaisuuksista. Boyle muutti lähes yksin kemian kunnioitusta nauttivaksi tieteeksi. Boylea nimitettiinkin humoristisesti "Kemian isäksi ja Corkin jaarlin veljeksi." Boylella oli merkittävä joukko avustajia ja hän vaikutti muun muassa viisitoista vuotta nuoremman Isaac Newtonin työhön. Boyle oli kiinnostunut myös uskonnoista ja kielistä. Hän liittyi myös Hudson's Bay Companyyn tutkiakseen matalien lämpötilojen vaikutusta. Hänestä tuli myöhemmin New England Companyn kuvernööri. Boyle teki 24 toivomuksen listan, joita tieteen pitäisi ratkaista. Toivomuksia olivat esimerkiksi lentäminen ja eliniän piteneminen. ==Lähteet== * ===Viitteet=== == Aiheesta muualla == Luokka:Irlantilaiset filosofit Luokka:Irlantilaiset kemistit Luokka:Irlantilaiset fyysikot Luokka:Vuonna 1627 syntyneet Luokka:Vuonna 1691 kuolleet
Kissidougou

Kissidougou on kaupunki Guineassa. Se sijaitsee valtion eteläisissä osissa. Kaupungin asukasluku on noin 102 675 (2014). Kaupunki perustettiin 1700-luvulla. Se sijaitsee noin 10 kilometrin päässä Massakoundoun kaupungista. Kissidougoussa on muun muassa museo. == Lähteet == == Aiheesta muualla == Luokka:Guinean kaupungit
Pukapukan kieli

Pukapuka on austronesialainen kieli. Sitä puhutaan enimmäkseen Pukapukalla, Cookinsaarilla. Kielellä on jonkin verran puhujia myös Australiassa, Uudessa- Seelannissa sekä muualla Cookinsaarilla. Kieltä puhuu äidinkielenään Cookinsaarilla noin 700 ihmistä ja kaikkiaan noin 3 100 ihmistä. Pukapuka on lähempää sukua samoalle kuin muille Cookinsaarten kielille. Kielellä ei ole lainkaan kirjoitettua muotoa. Pukapuka kuuluu malaijilaispolynesialaisten kielten ryhmään. Pukapukassa on kymmenen konsonanttia /p t k m n ŋ l j v w / sekä viisi lyhyttä vokaalia /i e a o u/ ja viisi pitkää vokaalia /i: e: a: o: u:/. ŋ tarkoittaa äng-äännettä. Kielessä ovat tapahtuneet äänteenmuutokset *s > j, *f > w, *w > v ja *r > l. Lisäksi muinaiset *h ja glottaaliklusiili ovat hävinneet. == Lähteet == Luokka:Cookinsaarten kielet Luokka:Samoalaiset kielet
Rakahanga-manihikin kieli

Rakahanga-manihiki (myös rakahanga, manihiki) on austronesialainen kieli. Sitä puhuu äidinkielenään noin 5 000 ihmistä. Heistä noin puolet asuvat Manihikin ja Rakahangan saarilla, Cookinsaarilla. Myös Uudessa-Seelannissa on jonkin verran puhujia. Kieli on läheistä sukua rarotongan kielelle. Kieltä kirjoitetaan latinalaisin aakkosin. == Lähteet == Luokka:Cookinsaarten kielet Luokka:Tahitilaiset kielet
Tudor

Tudor voi tarkoittaa seuraavia: * Tudor, Englantia 1485–1603 hallinnut kuningassuku, johon kuuluivat seuraavat hallitsijat: ** Henrik VII, kuninkaana 1485–1509 ** Henrik VIII, kuninkaana 1509–1547 ** Edvard VI, kuninkaana 1547–1553 ** Maria I, kuningattarena 1553–1558 ** Elisabet I, kuningattarena 1558–1603 * Tudorien aika eli Tudor-kausi, historiankirjoituksessa käytetty nimitys Tudor-suvun valtakaudesta Englannissa * Tudor-tyyli (tudortyyli, Tudor-arkkitehtuuri), Englannissa 1500-luvulla suosittu arkkitehtuurityyli * Tudor-ruusu, Englannin heraldinen symboli *Tudor-kellot, sveitsiläisen Montres Tudor SA -yrityksen kellomerkki * Tudor-hallitsijasuvun muita jäseniä: ** Arthur Tudor (1486–1502), Walesin prinssi, kuningas Henrik VII:n poika ** Edmund Tudor (1430–1456), englantilalinen jaarli, kuningas Henrik VII:n isä ** Edmund Tudor, Somersetin herttua (1499–1500), Englannin prinssi, kuningas Henrik VII:n poika ** Elisabet Tudor (1492–1495), Englannin prinsessa, kuningas Henrik VII:n tytär ** Katariina Tudor (1503–1503), Englannin vastasyntyneenä kuollut prinsessa, kuningas Henrik VII:n tytär ** Margareeta Tudor (1489–1541) Englannin prinsessa, kuningas Henrik VII:n tytär ** Maria Tudor (1496–1533), Englannin prinsessa, Ranskan kuningatar, kuningas Ludvig II:n puoliso * Muita henkilöitä, joiden sukunimi on Tudor: ** Antony Tudor (1909–1987), brittiläinen balettitanssija ja koreografi ** Bogdan Tudor (s. 1970), romanialainen pituushyppääjä ** Corneliu Vadim Tudor (1949–2015), romanialainen poliitikko, senaattori ja europarlamentaarikko ** Cristian Tudor (1982–2012), romanialainen jalkapalloilija ** David Tudor (1926–1996), yhdysvaltalainen pianisti ** Edward Tudor-Pole (s. 1955), brittiläinen muusikko ja näyttelijä ** Henry Hugh Tudor (1871-1965), brittiläinen kenraaliluutnantti ** Igor Tudor (s. 1978), kroatialainen jalkapalloilija ja valmentaja ** Stepan Tudor, oik. Stepan Oleksjuk (1892–1941), ukrainalainen kirjailija * Tudor etunimenä: ** Tudor Arghezi, oik. Ion Nae Theodorescu (1880–1967), romanialainen kirjailija ** Tudor Casapu (s. 1963), moldovalainen painonnostaja ** Tudor Vladimirescu (1780–1821), Valakian ja Romanian vallankumoussankari
Rakahanga

Rakahanga on atolli Cookinsaarilla. Se sijaitsee lähellä Manihikin atollia. Rakahangan ja Manihikin kulttuurit muistuttavat paljon toisiaan. Molemmilla saarilla puhutaan pääasiassa rakahanga-manihikin kieltä. Rakahangan asukasluku oli 83 vuoden 2016 väestönlaskennassa. Atollilla on kaksi koulua. == Lähteet == Luokka:Cookinsaarten saaret
Afrosentrismi

Afrosentrismi eli Afrikka-keskeisyys on maailmankuvan näkökulma, joka keskittyy mustaan Afrikkaan ja afrikkalaisiin ja Amerikan mustaan väestöön. Afrosentrismin tarkoitus on sekä taistella länsimaihin keskittynyttä, esimerkiksi eurosentristä historiankirjoitusta vastaan, että kohottaa mustien itsetuntoa ja etnistä ylpeyttä. Afrosentrismi on panafrikkalaisuuden seuraaja. Afrosentrismissä keskeistä on ajatus, että Afrikka muodostaa omankaltaisensa kulttuuriympäristön, jota ei voi ymmärtää perinteisin eurooppakeskeisin menetelmin. Joskus ajatus viedään niin pitkälle, että katsotaan muiden kuin afrikkalaisperäisten henkilöiden olevan kykenemättömiä ymmärtämään afrikkalaista kulttuuria. Afrosentrismissä on herättänyt kritiikkiä sen keskeinen ajatus yhdestä suuresta panafrikkalaisesta kulttuurista. Kielelliset, kulttuuriset ja geneettiset erot ovat Afrikan mustan väestön sisällä hyvin suuret, ja yhdestä afrikkalaisesta kulttuurista puhuminen ei siksi voi vastata todellisuutta. Afrosentrismin eräs äärimuoto viljelee myös epätieteellisiä väitteitä historiasta, kuten että muinainen Egypti oli mustien perustama tai että Kleopatra, Sokrates, Hannibal yms. tunnetut historian henkilöt olisivat olleet mustia. Osa afrosentristeistä laskee mustiksi ja siis samaan ryhmään myös kaikki maailman tummaihoiset, kuten Intian dravidakieliset, Australian aboriginaalit, pohjoisafrikkalaiset, kuten myös Meksikon olmeekit, joiden patsaissa vaikuttaa joidenkin mielestä olevan afrikkalaisia piirteitä, mikä ei vastaa yleistä tieteellistä käsitystä. == Katso myös == *Etnosentrismi *Eurosentrismi == Aiheesta muualla == * Risto Selin: Afrosentrismi. Teoksessa == Lähteet == Luokka:Afroamerikkalainen kulttuuri Luokka:Etnosentrismi Luokka:Näennäishistoria Luokka:Politiikan käsitteet
Kansainvälinen yleisurheiluliitto

Kansainvälinen yleisurheiluliitto eli WA (), vuoteen 2019 asti IAAF (vuoteen 2001 asti ja vuosina 2001–2019 ), on yleisurheilun kansainvälinen kattojärjestö. Liitto perustettiin Tukholman kesäolympialaisten 1912 yhteydessä, 17 kansallisen yleisurheiluliiton päätöksellä. WA huolehtii ajanoton standardoimisesta, maailmanennätysten kirjaamisesta sekä suurten yleisurheilutapahtumien järjestämisestä. == WA:n järjestämiä tapahtumia == * Yleisurheilun maailmanmestaruuskilpailut * Yleisurheilun sisäratojen maailmanmestaruuskilpailut * Maastojuoksun maailmanmestaruuskilpailut * Yleisurheilun maailmancup * Timanttiliiga * IAAF:n yleisurheilufinaali * Kävelyn maailmancup * World Athletics Relays == WA:n hallitus == *Puheenjohtaja – Sebastian Coe (Yhdistynyt kuningaskunta) *Varapuheenjohtajat – Ximena Restrepo (Kolumbia), Raúl Chapado (Espanja), Adille Sumariwalla (Intia), Jackson Tuwei (Kenia) *Jäsenet – muun muassa Willie Banks, Nawal al- Mutawakkil, Valerie Adams, Natalija Dobrynska, Cydonie Mothersill ja Antti Pihlakoski ==Puheenjohtajat== Puheenjohtaja Maa Kausi Sigfrid Edström 1912-1946 David Burghley 1946-1976 Adriaan Paulen 1976-1981 Primo Nebiolo 1981-1999 Lamine Diack 1999-2015 Sebastian Coe 2015– == WA:n alueelliset liitot == WA:lla on kuusi alueellista liittoa, jotka toimivat alueidensa yleisurheilun kattojärjestöinä. *AAA, Aasian yleisurheiluliitto *CAA, Afrikan yleisurheiluliitto *CONSUDATLE, Etelä-Amerikan yleisurheiluliitto *EAA, Euroopan yleisurheiluliitto *NACAC, Pohjois-Amerikan, Keski-Amerikan ja Karibian yleisurheiluliitto *OAA, Oseanian yleisurheiluliitto == Suomalaiset kunniajäsenet== Arvostetuin IAAF:n tapa palkita järjestön toiminnassa mukana olleita on nimittää heitä kunniajäseniksi eli ”Veteran of IAAF”, nykyään ”IAAF Veteran Pin”. Ensimmäiset 13 kunniajäsentä nimitettiin vuonna 1928. Heidän joukossaan oli yksi suomalainen: Lauri ”Tahko” Pihkala. Myöhemmin saman kunnian ovat saaneet Lauri Miettinen (1946), Urho Kekkonen (1952), Toimi Tulikoura (1966), Jukka Lehtinen (1972), Armas Valste (1976), Jukka Uunila (1978), Nils Dahlman (1982), Carl-Olaf Homén (1991) ja Tellervo Haapaniemi- Koskinen. == Lähteet == == Aiheesta muualla == *Kansainvälisen yleisurheiluliiton kotisivut. Luokka:Kansainväliset yleisurheilujärjestöt Luokka:Monacon urheilu
Karmapa

thumb|250px|Karmapa Pakshin patsas Karmapa (toiminnan mies, buddhatoiminnan suorittaja) on karma-kagyü-linjan johtaja. Karmapa oli ensimmäinen tietoiseksi jälleensyntymäksi tunnistettu lama Tiibetin historiassa, ja häntä kunnioitetaan kaikkialla Tiibetissä joogien kuninkaana hänen henkisten saavutustensa ja kykyjensä johdosta. Karmapoissa, joiden toiminnan Buddha Shakyamuni ja Guru Rinpoche ennustivat, yhdistyy kaikkien buddhien toiminta. Ennen kuolemaansa jokainen Karmapa jättää ohjeet seuraavan jälleensyntymänsä löytämiseksi. Tähän mennessä on ollut 17 jälleensyntymää: #Düsum Khyenpa (1110-1193) #Karma Pakshi (1204-1283) #Rangjung Dorje (1284-1339) #Rölpe Dorje (1340-1383) #Deshin Shegpa (1384-1415) #Tongwa Dönden (1416-1453) #Chödrag Gyamtso (1454-1506) #Mikyö Dorje (1507-1554) #Wangchuk Dorje (1556-1603) #Chöying Dorje (1604-1674) #Yeshe Dorje (1676-1702) #Changchub Dorje (1703-1732) #Düdül Dorje (1733-1797) #Thegchog Dorje (1798-1868) #Khakyab Dorje (1871-1922) #Rangjung Rigpe Dorje (1924-1981) # Shamarpan valitsema Trinlay Thaye Dorje (s. 1983) tai Ogyen Trinley Dorje (s. 1985), jonka löytämiseen johtavat ohjeet saatiin 16. Karmapan Tai Situpalle antamasta amuletista (se, kumpi on oikea Karmapa on edelleen kiistanalainen asia). == Lähteet == Luokka:Buddhalainen usko ja oppi Luokka:Tiibetiläiset henkilöt
Hemba

Hemba on nigeriläis-kongolainen kieli. Sitä puhutaan pääasiassa Kongon demokraattisessa tasavallassa Katangan provinssissa. Kieltä puhui vuonna 2000 äidinkielenään noin 180 958 ihmistä. Hemba on läheisintä sukua bangubangulle. == Lähteet == Luokka:Kongon demokraattisen tasavallan kielet Luokka:Bantukielet
Atarin 8-bittiset

Atarin 8-bittinen mikrotietokonesarja koostui useista Atarin valmistamista mikrotietokonemalleista, jotka poikkesivat toisistaan pääasiassa muistin määrän ja koteloinnin osalta. Sarjassa julkaistut konemallit ovat ilmestymisjärjestyksessä Atari 400, 800, 1200XL, 800XL, 600XL, 130XE, 65XE, 800XE ja XEGS. Ensimmäiset mallit 400 ja 800 julkaistiin vuonna 1979. Atari 800:n suunnittelijoihin kuului Jay Miner. Tietokoneissa oli kolme erikoiskäyttöistä LSI-piiriä: ANTIC, yksi kolmesta TIA-piiristä (CTIA/GTIA/FGTIA) sekä POKEY. Piirit oli suunniteltu vähentämään kuormitusta MOS 6502 -suorittimelta. Piirisarjan patentissa mainitaan Minerin lisäksi Doug Neubauer, joka oli tunnettu myös menestyksekkään Star Raidersin kehittäjänä. Atari käytti 400- ja 800-malleja suunnitellessaan hyväksi monivuotista videopeliasiantuntemustaan, minkä ansiosta laitteissa oli aikansa mikrotietokonemarkkinoiden parhaat grafiikkaominaisuudet. Videopiirejä oli itse asiassa kaksi: merkki- ja pikseligrafiikasta vastannut ANTIC sekä Atari 2600:sta tutusta TIA-piiristä kehitetty CTIA, joka lisäsi ANTICin tuottamaan kuvaan värit ja spritet. ANTICissa oli myös Amigasta tutun copperin kaltainen ominaisuus, jolla esimerkiksi näyttötilaa pystyi vaihtamaan keskellä ruutua ilman pääprosessorin apua. Värejä laitteissa oli kaikkiaan 128 (myöhemmissä GTIA-piiriä käyttävissä laitteissa 256), mutta vain muutamaa niistä saattoi käyttää yhdellä pikselirivillä. Äänipiirinä Atarin 8-bittisissä koneissa oli POKEY, jota Atari oli käyttänyt jonkin verran myös kolikkopeleissä. Siinä oli neljä äänikanavaa sekä kanavakohtaisesti vaihdettava äänenvoimakkuus ja aaltomuoto. POKEY toimitti myös I/O- ja ajastinpiirin virkaa. Suorittimena 8-bittisissä Atareissa oli MOS 6502C, jota ajettiin suhteellisen korkealla kellotaajuudella (NTSC 1,77 MHz, PAL 1,79 MHz), siinä missä esimerkiksi Commodore 64:n ja VIC-20:n kellotaajuudet olivat yhden megahertsin molemmilla puolin. Keskusmuistin määrä on perusmalleissa vaihdellut neljästä 128:aan kilotavuun. Kotitietokoneiden hintasota 1980-luvun alussa Texas Instrumentsin ja Commodoren välillä johti myös Atarin laskemaan tietokoneidensa hintoja. Atarin 8-bittisestä sarjasta ei tullut kovin suosittua, mikä johtunee ainakin osittain Commodore 64:n markkinaylivoimasta. Laitteet saivat suhteellisen laajan käyttäjäkunnan lähinnä muutamissa Itä-Euroopan maissa kuten Puolassa. == Kuvia == Atari 400P8.jpg|Atari 400 Atari 800 2008 new.png|Atari 800 Atari-600XL-PC.jpg|Atari 600XL Atari_800XL_Plain_White.jpg|Atari 800XL Atari 130XE Reshot.jpg|Atari 130XE Atari 1200XL.jpg|Atari 1200XL Atari XEGS.jpg|Atari XEGS == Kirjallisuutta == * == Lähteet == == Aiheesta muualla == * Atari 400 800 XL XE Technical Documents * (PDF) * A History of Gaming Platforms: Atari 8-Bit Computers Luokka:Atarin tietokoneet
Esko Tommola

Esko Tommola (3. elokuuta 1930 Kotka – 7. huhtikuuta 2008 Kotka) oli Yleisradion Tukholman-kirjeenvaihtaja 1960-luvulla ja sen jälkeen MTV3:n Kymmenen Uutisten uutistenlukija ja New Yorkin -kirjeenvaihtaja.Turun Sanomien muistokirjoitus. Hän luki Leena Kaskelan kanssa Kymmenen Uutisia vuosina 1981–1995.Leena Kaskela suree ex-kollegan poismenoa. Iltasanomat.fi Esko Tommola oli myös MTV:n uutistoiminnan perustajajoukkoa.MTV:n uutisankkuri Esko Tommola on kuollut. MTV3.fi Tommola aloitti toimittajauransa paikallislehdessä Kymenlaaksossa ja nousi 1960-luvulla Yleisradion kautta tunnetuksi televisiokasvoksi. Tätä ennen hän oli Saksassa radioyhtiö Sender Freies Berlinin ja sanomalehti Berliner Morgenpostin palveluksessa. Hän kirjoitti kaksi kirjaa, ensimmäisen ruotsinsuomalaisista Suomalaisia Ruotsissa vuodelta 1969 ja toisen Uuden maan rakentajat – New Yorkin suomalaisten tarina vuodelta 1988. Tommola oli kotoisin Kotkasta, jonne hän palasi vuonna 2001. Hän asui sitä ennen 1990–2001 Helsingissä. Viestintäalan yrittäjänä Tommola toimi vuosina 1998–2004 yritysten, yhteisöjen, kuntien ja yksityisten ihmisten kouluttajana. Eläkepäivillään hän myös kirjoitti lehtiin kotiseuduistaan. Tommolan poika Mika työskentelee Kymmenen Uutisten kevennystoimittajana.Esko Tommola – Muistokirjoitus. Arkistoitu hs.fi Tommola kuoli 7. huhtikuuta 2008 Kotkassa pitkäaikaiseen sairauteen. == Lähteet == Luokka:Suomalaiset televisiotoimittajat Luokka:Suomalaiset uutisankkurit Luokka:Vuonna 1930 syntyneet Luokka:Vuonna 2008 kuolleet Luokka:Ulkomaankirjeenvaihtajat
Helmitaulu

Helmitaulu eli abakus on laskemisväline, jossa keskeisessä osassa ovat tankojen varteen ripustetut helposti liikuteltavat helmet. Tangot liittyvät yleensä puiseen kehykseen. Yksittäisen tangon varressa olevien helmien sijainti ilmaisee tavallisesti yhden numeron kymmenjärjestelmän mukaisessa luvussa. Länsi-Euroopassa helmitauluja käytettiin laajalti ennen intialaisarabialaisen lukujärjestelmän yleistymistä, mutta nykyään ne tunnetaan lähinnä koulujen alimpien luokkien matematiikan opetusvälineinä. Monissa Aasian ja entisen Neuvostoliiton maissa helmitaulu on kuitenkin vakavasti otettava ja osaavissa käsissä tehokas apuväline, joka on pitänyt osittain pintansa jopa pieniä ja halpoja taskulaskimia vastaan. Esimerkiksi kiinalaiseen pankkiin töihin päästäkseen on vielä nykyäänkin hallittava helmitaulun käyttö varsin hyvin, ja helmitauluja myös näkee pankeissa nykyaikaisten tietokoneiden rinnalla. Helmitaulu mahdollistaa yhteen- ja vähennyslaskujen lisäksi myös kerto- ja jakolaskut, ja esimerkiksi Japanissa on määritelty viralliset algoritmit myös neliö- ja kuutiojuurten ottoon. Intialais-arabialainen lukujärjestelmä yleistyi Euroopassa vain hitaasti keskiajalla, ja yhtenä syynä voidaan pitää helmitaulujen käytännöllisyyttä laskutoimituksissa. Vaikka ensimmäiset käsikirjoitukset, joissa arabialaista numerojärjestelmää käytettiin Euroopassa, ovat 900-luvun Espanjasta, järjestelmä alkoi yleistyä vasta 1400-luvulla. == Venäläinen helmitaulu == Venäläisessä štšoty-helmitaulussa kunkin tangon varassa on kymmenen helmeä. Helmiä liikutellaan yleensä siten, että vasemmassa reunassa olevien helmien määrä ilmaisee numeron 0–9. Desimaalierottimena käytetyssä tangossa on vain neljä helmeä. Venäläismallisia helmitauluja näkee varsin usein Suomessakin esimerkiksi kirpputoreilla. == Kiinalainen helmitaulu == Kiinalaisessa suànpán-helmitaulussa kukin tanko on jaettu poikkipuun avulla kahteen alueeseen: yläpuoliskolla on kunkin tangon varassa kaksi helmeä ja alapuoliskolla viisi. Yläpuoliskon helmet ovat arvoltaan "viitosia" ja alapuoliskon helmet "ykkösiä": jos esimerkiksi poikkipuuta vasten on saman tangon varassa yksi yläpuoliskon helmi ja kaksi alapuoliskon helmeä, ilmaisevat tangon helmet tällöin numeron 5+2=7. Kiinalaisessa helmitaulussa on tyypillisesti 13 tankoa, ja yhdellä tangolla voi tarvittaessa ilmaista numeron 0–15. Taustana tälle ratkaisulle lienee Kiinassa aiemmin käytetty kantalukuun 16 perustuva painomittajärjestelmä. == Japanilainen helmitaulu == Japanilainen soroban-helmitaulu on samankaltainen kuin kiinalainenkin, mutta kunkin tangon varassa on yläpuoliskossa vain yksi helmi ja alapuoliskossa neljä. Näin japanilainen helmitaulu on tiukemmin sidoksissa desimaalijärjestelmään, ja yksi tanko ilmaisee vain numeron 0–9. == Lähteet == == Aiheesta muualla == *Radio86.fi: Suànpán - kiinalainen helmitaulu Luokka:Matemaattiset apuvälineet Luokka:Seulonnan keskeiset artikkelit
Max Weinberg

Maxwell "Max" Weinberg (s. 13. huhtikuuta 1951 South Orange, New Jersey, Yhdysvallat) on yhdysvaltalainen muusikko ja televisiopersoona. == Ura muusikkona == Weinberg tuli tunnetuksi Bruce Springsteenin E Street Bandin rumpalina (1974–1988, 1995, 1999–). Hän kuuluu edelleen E Street Bandiin ja on mukana aina Springsteenin kiertäessä koko orkesterin kanssa. Vuosina 1993–2009 Weinberg toimi keskusteluohjelma Late Night with Conan O'Brienin musiikillisena johtajana ja houseyhtye The Max Weinberg 7:n rumpalina. Late Nightiin hän päätyi kohdattuaan sattumalta ohjelman vastavalitun juontajan Conan O'Brienin New Yorkin kaduilla. Musisoinnin lisäksi Weinberg otti ohjelmassa ajoittain osaa keskusteluun ja sketseihin O'Brienin kanssa. Sketseissä hänet kuvattiin usein hieman kieroutuneena ja perverssinä luonteena. Conan O'Brien aloitti The Tonight Show'n isäntänä vuonna 2009, jolloin Weinberg yhtyeineen seurasi mukana ja vaihtoi nimekseen Max Weinberg and The Tonight Show Band. Conan O'Brien ja The Tonight Show'ta esittävä NBC ajautuivat riitoihin ohjelman esitysajasta, mikä johti O'Brienin eroon tammikuussa 2010. O'Brienin aloittaessa uutta sarjaansa TBS-kanavalla Max Weinberg ilmoitti, ettei aio tulla mukaan ohjelmaan. Sarjan yhtye on kuitenkin muuten samana kuin entinen The Tonight Show Band. Weinberg on kirjoittanut kirjan The Big Beat (1991), jossa hän haastatteli eri aikakausien rockrumpaleita, sekä tuottanut Rhino Recordsin Let There Be Drums -kokoelmalevysarjan (1994). Hän on myös kiertänyt pohjoisamerikkalaisia oppilaitoksia oman An Evening with Max Weinberg -show'nsa kanssa kertomassa muusikonurastaan. Weinberg on julkaissut The Max Weinberg 7:n kanssa albumin The Max Weinberg 7 (2000) sekä esiintynyt tai äänittänyt muun muassa Stingin, Paul McCartneyn, Peter Gabrielin, Barbra Streisandin, Ringo Starrin, Natalie Merchantin, Pete Townshendin ja Meat Loafin kanssa. == Yksityiselämä == Weinberg on uskonnoltaan juutalainen. Hän asuu New Jerseyn rannikolla vaimonsa Beckyn, tyttärensä Alin ja poikansa Jayn kanssa. Myös Jay (s. 1990) on rumpali ja on tuurannut isäänsä Springsteenin Working on a Dream -kiertueella tämän ollessa kuvaamassa O'Brienin uutta The Tonight Show'ta. Weinbergin sisko Nancy Winston on New Yorkissa tunnettu laulaja ja pianisti. Weinberg soitti rumpuja Winstonin esikoisalbumilla My Shining Hour (2002). Weinberg on jääkiekkojoukkue New Jersey Devilsin innokas kannattaja. Hänen poikansa Jay on toiminut myös metalliyhtye Slipknotin rumpalina vuodesta 2014. == Lähteet == == Aiheesta muualla == * Max Weinbergin sivusto * Luokka:Bruce Springsteen Luokka:Yhdysvaltalaiset rumpalit Luokka:Vuonna 1951 syntyneet Luokka:Amerikanjuutalaiset Luokka:Elävät henkilöt
Kapingamarangi

Kapingamarangi (Greenwich Island) on atolli Mikronesian liittovaltiossa. Se sijaitsee valtion eteläisissä osissa. Atolli on osa Karoliinien saaristoa. == Historia == Vuosina 1916–1918 noin 90 Kapingamarangin asukkaista muutti kuivuutta pakoon Ponapen (Pohnpein) saarelle, jossa he perustivat Porakietin kylän. Toisen maailmansodan aikana atolli oli Japanin hallussa ja Yhdysvaltain armeijan pommitusten kohteena. == Maantiede == Kapingamarangi on yhdessä Nukuoron kanssa sijainniltaan Mikronesian liittovaltion syrjäisin atolli. Kapingamarangin lähin naapurisaari on Nukuoro. == Väestö == Vuonna 2010 atollilla eli asukkaita 350 ja heitä kutsutaan nimellä "kapinga". Kapingamarangilaisten tärkein elinkeino on kalastaminen. Saarella viljellään myös banaania. == Kulttuuri == Vaikka Kapingamarangi kuuluu maantieteellisesti Mikronesiaan, atollin asukkaat puhuvat polynesialaiseen kieliryhmään kuuluvaa kapingamarangin kieltä. Sen läheisin sukulaiskieli on nukuoro. == Lähteet == Luokka:Mikronesian federaation saaret
Nukuoro

Nukuoro on Pohnpein osavaltioon kuuluva atolli Mikronesian liittovaltiossa. == Historia == Arkeologisten kaivausten perusteella Nukuoro on asutettu viimeistään 700-luvulla. Suullisen perimätiedon mukaan saaren asutti ensin Samoan saaristosta lähtenyt kahden kanootin ryhmä, jota johti päällikkö Wawe. Eurooppalaiset löysivät saaret 18. helmikuuta 1806, kun Juan Bautista Monteverde oli matkalla Manilasta Limaan. 1830-luvulta alkaen saarilla tehtiin kauppaa eurooppalaisten kanssa. Vuodesta 1850 lähtien lähetyssaarnaajat vierailivat saarilla säännöllisesti. Kristinuskon tulon myötä saarten alkuperäinen kulttuuri ja uskonto pääosin hävisivät; esimerkiksi saarilla aiemmin sijainneet temppeli ja pyhä maa oli korvattu kirkolla vuosina 1902–1905. == Väestö == Nukuorossa oli vuonna 2010 yhteensä 210 asukasta. Puhutuin kieli on polynesialaisiin kieliryhmiin kuuluva nukuoron kieli, joka on läheistä sukua kapingamarangille. == Elinkeinot == Saaren pääelinkeinot koostuvat kalastuksesta ja maanviljelystä. == Lähteet == Luokka:Mikronesian federaation saaret
Nukuoron kieli

Nukuoro on austronesialainen kieli, jota puhutaan Mikronesian liittovaltiossa. Vuonna 2010 kielen puhujamääräksi arvioitiin 860. Suurin osa puhujista asuu Mikronesiassa, mutta myös Yhdysvalloissa on pieni nukuoron puhujien yhteisö. Nukuoro on läheisintä sukua kapingaramangin kielelle, jonka kanssa 55% sanastosta on yhteistä. Etenkin iäkkäämpi väestö puhuu myös pohnpein kieltä. Kieltä kirjoitetaan latinalaisin aakkosin. Uusi testamentti käännettiin nukuoroksi vuonna 1986. == Fonologia == === Konsonantit === Labiaali Alveolaari Velaari Glottaali Nasaali m n ŋ Klusiili Norm. pː tː kː Asp. pʰ tʰ kʰ Soinn. b d g Frikatiivi s ~ ɕ h ~ x Tremulantti ɾ Lähde: === Vokaalit === Etinen Keskinen Takainen Suppea i u Puolisuppea e o Avoin a ~ æ Lähde: == Lähteet == Luokka:Mikronesian federaation kielet Luokka:Samoalaiset kielet